На основу закључка стечајног судије Привредног суда у Зрењанину 2.Ст.61/2011 од 13.04.2011. а у складу са члановима 131 132 и 133 Закона о стечају ( Сл. Гласник РС бр. 104/2009), Националним стандардом број 5 о начину и поступку уновчења имовине,стечајни управник стечајног дужника

**Доо“Агро – Панонија“ у стечају из Зрењанина, улица Уроша Предића број 94.**

**О Г Л А Ш А В А**

**Трећу продају имовине методом јавног надметања**

**Предмет продаје** је непокретна имовина, која се продаје као две независне целине:

|  |  |
| --- | --- |
| **Целина 1.** | **Стамбена зграда у Зрењанину у улици Уроша Предића 94**,  на кат. Парц. 8348/4, уписана у ЛН бр 12448, која се састоји од Су + П + 1, укупне површине 228 м2  **Почетна цена : 2.950.000,00 динара,**  **Депозит : 1.470.144,00 динара** |
| **Целина 2.** | **Кланица у Лазареву, ул. Иве Лоле Рибара 67,**  На ката. Парц. 365/2 уписане у ЛН 1659 са земљиштем – њивом 1 класе  **Почетна цена : 4.300.000,00 динара,**  **Депозит : 3.413.124,00 динара.** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **5.000,00** **динара, увећано за износ ПДВ.** Профактура се може преузети сваког радног дана у периоду од 9.00 до 14.00 часова у Зрењанину у улици Гимназијска 22. закључно са **25.10.2012**.
2. уплате **депозит** у износу који је назначен по свакој целини појединачно, на текући рачун стечајног дужника број: **205-166922-36,**  **код Комерцијалне банке АД Београд**, или положе неопозиву првокласну банкарску гаранцију наплативу на први позив, најкасније **3** радна дана пре одржавања продаје (рок за уплату депозита је **25.10.2012.).** У случају да се као депозит положи првокласна банкарска гаранција, оригинал исте се ради провере лично доставља стечајном управнику најкасније до **25.10.2012.** године до **14.00 часова,** заједно са Обрасцем пријаве**.** Банкарска гаранција мора имати **рок важења до 25.11.2012. године.** У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **3 дана** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу Изјаву о губитку права на враћање депозита. Изјава чини саставни део продајне документације.

Након уплате депозита, а најкасније 3 радна дана пре одржавања јавног надметања, потенцијални купци, ради благовремене евиденције, морају предати образац пријаве за учешће стечајном управнику, са фотокопијом гаранције или доказ о уплати депозита, као и потписану изјаву о губитку права на враћање депозита. У случају да је потенцијални купац који предаје пријаву правно лице, стечајном управнику се доставља и извод из регистра и ОП образац.

**Јавно надметање** ће се одржати дана **29.10.2012.** у 12 сати у Зрењанину на следећој адреси: Гимназијска 22.

**Регистрација учесника** почиње 2 сата пре почетка јавног надметања, а завршава се 10 минута пре почетка јавног надметања.

Стечајни управник отвара понуде тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном отварању понуда,
5. проглашава купца када ниједна друга страна не истакне већу цену од последње понуђене цене,
6. потписује записник.

Купопродајни уговор се потписује у **року од 3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника, најкасније до **02.11.2012**. Проглашени купац је дужан да уплати преостали износ купопродајне цене у року од **10 дана** од дана потписивања Уговора, односно најкасније до **12.11.2012**. Тек након уплате купопродајне цене од стране купца и након добијања потврде од стране стечајног дужника о извршеној уплати у целости, исти стиче право на укњижбу непокретности.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваког радног дана од 10 до 14 часова уз претходну најаву путем телефона 060/0502060.

Учесницима који на јавном надметању нису стекли статус купца или другог најбољег понуђача, депозит(гаранција) се враћа у року од 8 дана од дана јавног надметања.

Порези и трошкови се додају на постигнуту купопродајну цену и падају на терет Купца.

Напомена: није дозвољено достављање оригиналне банкарске гаранције пошиљком, путем факса, маил-а или на други начин осим на начин предвиђен у тачки 2. Услова за стицање права за учешће из овог Огласа.

Особа за контакт - овлашћено лице: стечајни управник Милица Богуновић, контакт телефон: 060/0502060.